བསྒྲལ་པ་

བསྒྲལ་པ་ཞེས་པ་ནི་སེམས་ཅན་རྣམས་ཉོན་མོངས་པ་དང་སྡུག་བསྔལ་གྱི་འཆིང་བ་ལས་ཐར་པ་དང་གྲོལ་བ་སྟེར་བ་ལ་གོ །

 ནང་དོན། 

བསྒྲལ་པའི་ནང་དོན་ལ་སེམས་ཅན་ཐམས་ཅད་ལ་དམ་བཅས་པའི་བྱང་ཆུབ་སེམས་པས་གཞན་སེམས་ཅན་རྣམས་ཉོན་མོངས་པའི་འཆིང་བ་ལས་བསྒྲལ་བར་བྱེད་པ་ལ་གོ། "ཕྱོགས་བཅུ་ནམ་མཁའི་མཐས་གཏུགས་པར་ཁྱབ་བའི་འགྲོ་བ་ཇི་སྙེད་པ་ཐམས་ཅད་ཉོན་མོངས་པའི་འཆིང་བ་ལས་བསྒྲལ་བར་བྱའོ་ཞེས་སྔར་སེམས་བསྐྱེད་པའི་དུས་སུ་སྐད་གསང་བསྟོད་དེ་དམ་བཅས་པ་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་གསལ་བ་ལྟར། བྱང་ཆུབ་སེམས་པས་སྔར་སེམས་བསྐྱེད་པའི་སྐབས་སུ་འགྲོ་བ་ཐམས་ཅད་ཉོན་མོངས་པའི་འཆིང་བ་ལས་བསྒྲལ་བར་བྱའོ་ཞེས་ཁས་ལེན་སྨྲ་བ་ལ་གོ།

འདི་ལ་ཞིབ་ཕྲ་བཤད་ན། "ཕྱོག༷ས་བཅུ་ན་གནས་པ་ན༷མ་མཁ༷འི་མཐ༷ས་གཏུག༷ས་པར་ཁྱབ་པའི༷་འགྲོ༷་བ་སེམས་ཅན་མ་ལུས་པ་རྣམས་མ་བསྒྲལ་བ་རྣམས་བསྒྲལ་བ་དང༌། མ་གྲོལ་བ་རྣམས་གྲོལ་བ་དང༌། དབུགས་མ་བྱུང་རྣམས་དབུགས་དབྱུང་བ་དང༌། ཡོངས་སུ་མྱ་ངན་ལས་མ་འདས་པ་རྣམས་ཡོངས་སུ་མྱ་ངན་ལས་བཟླ་བར་བགྱིའོ་ཞེས་ལས་དང་ཉོན༷་མོ༷ངས་པ་ལ་སོགས་པའི་སྒྲིབ་པ་མཐའ་དག་ལ༷ས་བསྒྲལ༷་བར༷་བྱའོ་ཞེས་དམ༷་བཅ༷ས་པའི་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཞེས་གསལ་བ་ལྟར། སེམས་ཅན་རྣམས་ལས་དང་ཉོན་མོངས་པའི་སྒྲིབ་པ་ཐམས་ཅད་ལས་བསྒྲལ་བར་བྱའོ་ཞེས་དམ་བཅས་པ་ཡིན། 
 རང་རྒྱུད་ཀྱི་ཉོན་མོངས་གཞོམ་པའི་དགོས་པ། 

བསྒྲལ་བའི་སྐབས་སུ་གཞན་དོན་བསྒྲུབ་པའི་ཆེད་དུ་རང་རྒྱུད་ཀྱི་ཉོན་མོངས་པ་གཞོམ་པར་བྱ་དགོས་པའི་རིགས་པ་དཔྱད་གཞིར་གསལ་ཡོད། "གཞན་རྒྱུད་ཀྱི་ཉོན་མོངས་གཞོམ་པར་ཁས་བླངས་པ་ཡིན་མོད། རང་རྒྱུད་ཀྱི་ཉོན་མོངས་གཞོམ་པའི་ཆེད་དུ་བརྩོན་པར་མི་རིགས་ཏེ། དེ་ལྟ་ན་ཞི་བའི་མཐར་ལྷུང་བར་འགྱུར་བས་སོ་ཞེ་ན། ཕྱོགས་བཅུ་ནམ་མཁའི་མཐས་གཏུགས་པའི་འགྲོ་བ་ཐམས་ཅད་ཉོན་མོངས་ལས་སྒྲོལ་བར་སེམས་བསྐྱེད་ཅིང་དམ་བཅས་ནས་གང་གི་ཚེ་བདག་ཉིད་ཀྱང་ཉོན་མོངས་རྣམས་ལས་མ་གྲོལ་བ་ཡིན་ན་གཞན་དོན་ལྟ་ཞོག་རང་དོན་ཡང་རྫོགས་པར་མི་ནུས་པས་ཉོན་མོངས་པའི་གཞན་དབང་དུ་གྱུར་པའི་བདག་གི་ཚོད་ཀྱང་མི་ཤེས་པར་གཞན་མཐའ་དག་ཉོན་མོངས་ལས་སྒྲོལ་བར་སྨྲ་བ་ཇི་ལྟར་སྨྱོན་པ་མིན་ཏེ།"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར། ཞེས་གསུངས། 
གང་ཞིག་གཞན་དོན་འགྲུབ་པར་བྱེད་པས་རང་དོན་འགྲུབ་པར་བྱ་དགོས་པ་ཡིན། རང་རྒྱུད་ཀྱི་ཉོན་མོངས་པ་མ་གཞོམ་ན་གཞན་དོན་འགྲུབ་པར་མི་ནུས་ཤིང་། སྨྱོན་པ་དང་འདྲ་བར་འགྱུར་བས་སོ། །

 གཞན་གྱི་ཉོན་མོངས་གཞོམ་པ་ལ་བརྩོན་འགྲུས་ཀྱི་དགོས་པ། 

བསྒྲལ་བའི་ལས་ཀར་གཞན་གྱི་ཉོན་མོངས་པ་གཞོམ་པ་ལ་བརྩོན་འགྲུས་རྩོམ་པའི་དགོས་པ་གསལ་ཡོད། "ཕྱོགས་བཅུ་ནམ་མཁའི་མཐས་གཏུགས་པའི་འགྲོ་བ་ཐམས་ཅད་ཉོན་མོངས་ལས་སྒྲོལ་བར་དམ་བཅས་ནས་གང་གི་ཚེ་བདག་ཉིད་ཀྱང་ཉོན་མོངས་རྣམས་ལས་མ་གྲོལ་བར་བདག་གི་བློའམ་ནུས་པའི་ཚོད་ཀྱང་མི་ཤེས་པར་དེ་ལྟར་སྨྲ་བ་ཇི་ལྟར་སྨྱོན་པ་མིན་ཏེ། སྨྱོན་པ་དང་འདྲ་བར་གྱུར་པས་དེས་ན་གཞན་དགྲོལ་བར་བྱེད་པས་རང་གྲོལ་བར་བྱ་དགོས་སོ། །"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་འགྲེལ་པ་ལེགས་བཤད་རྒྱ་མཚོ། ཤིང་དཔར།ཞེས་གསུངས། དེ་བཞིན་དུ། "ཕྱོགས་བཅུའི་ནམ་མཁའི་ཚད་ཀྱི་འཚོ་བའི་འཇིག་རྟེན་གྱི་སྡུག་བསྔལ་ཐམས་ཅད་རྣམ་པར་དགྲོལ་བའི་ཕྱིར་སེམས་བསྐྱེད་ཅིང་ཚིག་ཏུ་ཡང་ཆེར་བཏོན་ནས་གཞན་དག་ལྟ་ཞོག །གང་གི་ཚེ་བདག་ཉིད་ཀྱང་སྲེད་པ་ལ་སོགས་པའི་ཉོན་མོངས་པ་རྣམས་མ་གྲོལ་བ་དེའི་ཚེ་རང་གི་ནུས་པ་ལ་མ་བལྟས་པ་ཁོ་ནར་ཚིག་ཏུ་རྗོད་པར་བྱེད་པ་ནི་སེམས་རྣམ་པར་འཁྲུགས་པར་གྱུར་པ་ཡིན་ནོ་སྙམ་དུ་བསམས་ནས་ཕྱིར་མི་ལོག་པར་དམ་བཅས་པ་ལས་བརྟན་པར་འགྱུར་བར་བྱའོ། །"ཤེས་རབ་འབྱུང་གནས་བློ་གྲོས། བྱང་ཆུབ་ཀྱི་སྤྱོད་པ་ལ་འཇུག་པའི་དཀའ་འགྲེལ། ཤིང་དཔར།ཞེས་གསུངས། 

 བསྡུས་དོན། 
བསྒྲལ་པ་ཞེས་པ་ནི་བྱང་ཆུབ་སེམས་པས་སེམས་ཅན་ཐམས་ཅད་ཉོན་མོངས་པ་དང་སྡུག་བསྔལ་གྱི་འཆིང་བ་ལས་ཐར་པར་བྱེད་པའི་ལས་ཀ་ལ་གོ། འདི་ལ་སྔར་སེམས་བསྐྱེད་པའི་སྐབས་སུ་འགྲོ་བ་ཐམས་ཅད་ལས་དང་ཉོན་མོངས་པའི་སྒྲིབ་པ་ལས་བསྒྲལ་བར་བྱའོ་ཞེས་དམ་བཅས་པ་ཡིན། དེས་ན་གཞན་དོན་འགྲུབ་པའི་ཆེད་དུ་རང་རྒྱུད་ཀྱི་ཉོན་མོངས་པ་སྔ་བར་གཞོམ་པར་བྱ་དགོས་ཤིང་། རང་མ་གྲོལ་བར་གཞན་བསྒྲལ་བར་སྨྲ་བ་ནི་སྨྱོན་པ་དང་འདྲ་བར་འགྱུར་བས་སོ། །

 ལུང་ཁུངས།